
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 511 

20 Απριλίου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Σύσταση Νομικού Προσώπου στο Δήμο Πειραιά με 
την επωνυμία «Α2 Κέντρο Ανοιχτής Προστασίας 


Ηλικιωμένων Δήμου Πειραιά» (Α2 ΚΑΠΗ). 1 

Έγκριση του Οργανισμού Εσωτερικής Υπηρεσίας του 
Οργανισμού Άθλησης Δήμου Αγ. Παρασκευής. 2 


Τροποποίηση της παρ. 2 του άρθρου 16 του Κανονισμού 
Λειτουργίας του ΚΑΦ Λιμένος-Ξηράς Κατακόλου. 3 
Κατάργηση Ν.Π. Σχολικών Επιτροπών Δήμου Οινούντος 
και σύσταση νέου Ν.Π. με την επωνυμία «Ενιαία 
Σχολική Επιτροπή τετραθέσιου Δημοτικού 
Σχολείου Σελλασίας - Θεολόγου - Βουτιάνων και 

Νηπιαγωγείου Σελλασίας». 4 

Χαρακτηρισμός του ρέματος «ΓΚΙΟΛΕ», στην περιοχή 
Δισπηλιού, ως αποδέκτη επεξεργασμένων 
υγρών αστικών λυμάτων των εγκαταστάσεων 
επεξεργασίας της Δημοτικής Επιχείρησης'Υδρευσης 
και Αποχέτευσης Καστοριάς - καθορισμός της 
προβλεπόμενης ανώτερης τάξης χρήσης των 
νερών του - καθορισμός σημείων εκβολής των 
επεξεργασμένων υγρών αστικών λυμάτων - 


απαιτούμενοι ειδικοί όροι διάθεσης. 5 

Χορήγηση άδειας κυκλοφορίας φαρμακευτικού 

ιδιοσκευάσματος 8ϋΟΒΥΙ_. 6 

Χορήγηση άδειας κυκλοφορίας κτηνιατρικού 
φαρμακευτικού ιδιοσκευάσματος ΟΥϋΕΟΤΙΝ 10% 

ΙΑ - για βοοειδή. 7 

Χορήγηση άδειας κυκλοφορίας φαρμακευτικού 

σκευάσματος ΟϋΜΕΡΙΒΙϋΕ/ννίΝΤΗΒΟΡ . 8 

Χορήγηση άδειας κυκλοφορίας φαρμακευτικού 

ιδιοσκευάσματος ΕΑ88ΕΝ. 9 

Χορήγηση άδειας κυκλοφορίας φαρμακευτικού 

ιδιοσκευάσματος ΖϋΤΒΑ. 10 

Χορήγηση άδειας κυκλοφορίας φαρμακευτικού 
ιδιοσκευάσματος ΖΟΙΟΤΒΙΝ. 11 


Α ΠΟΦΑΣΕΙ Σ 

Αριθμ. 07/ΔΤΑ/2245 (1) 

Σύσταση Νομικού Προσώπου στο Δήμο Πειραιά με 


την επωνυμία «Α2 Κέντρο Ανοιχτής Προστασίας 
Ηλικιωμένων Δήμου Πειραιά» (Α2 ΚΑΠΗ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Το άρθρο 9 του ν. 2503/1997 (ΦΕΚ 107/Α730.5.1997). 


2. Τις διατάξεις του άρθρου 203 π.δ. 410/1995 (ΦΕΚ 231/Α'). 

3. Την υπ’ αριθμ. οικ. 16978/12.11.2003 απόφαση του Γενικού 
Γραμματέα Περιφέρειας Αττικής (ΦΕΚ 1693/Β'/18.11.2003) 
«περί μεταβίβασης αρμοδιοτήτων και εξουσίας υπογραφής 
«ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων στον Γ ενικό Δ/ντή Περιφέρειας». 

4. Την υπ’ αριθμ. 51/2006 απόφαση του Δημοτικού 
Συμβουλίου Πειραιά περί συστάσεως του Νομικού 
Προσώπου «Α2 Κέντρο Ανοιχτής Προστασίας Ηλικιωμένων 
Δήμου Πειραιά» (Α2 ΚΑΠΗ), αποφασίζουμε: 

Συστήνουμε ίδιο Νομικό Πρόσωπο με την επωνυμία «Α2 
Κέντρο Ανοιχτής Προστασίας Ηλικιωμένων Δήμου Πειραιά» 
(Α2 ΚΑΠΗ) προκειμένου να τεθεί σε άμεση εφαρμογή το 
πρόγραμμα εξωϊδρυματικής προστασίας ηλικιωμένων 
ατόμων στη περιοχή του Α' Δημ. Διαμερίσματος του Δήμου 
Πειραιά και να εξυπηρετηθούν οι ηλικιωμένοι κάτοικοι της 
περιοχής Καλλίπολης. 

Το Κέντρο θα έχει σκοπό τη παροχή ιατροκοινωνικής 
προστασίας στα ηλικιωμένα άτομα που έχουν υπερβεί 
το 60° έτος της ηλικίας τους καθώς και σε άλλα που 
έχουν ανάγκη προστασίας έναντι συμβολικής συμμετοχής 
αυτών, ώστε να παραμείνουν στην οικογένεια και την 
Κοινότητα. 

Στα προστατευόμενα από το Κέντρο άτομα παρέχεται 
ιατροφαρμακευτική περίθαλψη, φυσιοθεραπευτική 
αγωγή, εργασιοθεραπεία, κοινωνική εργασία, μέριμνα για 
νοσοκομειακή περίθαλψη, βοήθεια στο σπίτι, οργανωμένη 
ψυχαγωγία καθώς και κάθε είδους εξυπηρέτηση. 

Πόροι του Νομικού Προσώπου είναι: 

1. Ετήσια επιχορήγηση του Δήμου Πειραιά, με ανάλογη 
εγγραφή στο Δημοτικό προϋπολογισμό με το ποσό των 
120.000 €. 

2. Εισφορές, δωρεές, συνδρομές, κληρονομιές, 
κληροδοσίες. 

3. Επιχορήγηση ή κάθε άλλη παροχή του Κράτους 
είτε απευθείας προς το Νομικό Πρόσωπο είτε μέσω του 
Δήμου. 

4. Έσοδα από συμβολική χρηματική εισφορά μελών που 
έχουν ανάγκη προστασίας. 

5. Κάθε άλλο νόμιμο έσοδο που δεν κατονομάζεται 
ειδικά. 

Το Κέντρο Ανοιχτής Προστασίας Ηλικιωμένων θα: 
εξυπηρετήσει άτομα του Α2 Δημοτικού Διαμερίσματος 
και συγκεκριμένα της περιοχής Καλλίπολης. 

Το συνιστώμενο Νομικό Πρόσωπο θα διοικείται από 
7μελές Διοικητικό Συμβούλιο το οποίο θα απαρτίζεται 
από τους: 

1. Τον εκάστοτε Δήμαρχο Πειραιά ή τον Αντιδήμαρχο 
που ορίζει ο Δήμαρχος ως Πρόεδρο. 

2. Ένα Δημοτικό Συμβούλιο που ορίζεται με απόφαση 
του Δημοτικού Συμβουλίου. 

3. Ένα αιρετό μέλος του Κέντρου Ανοικτής Προστασίας 
Ηλικιωμένων που εκλέγεται ανάμεσα από τα μέλη του. 

4. Έναν Κοινωνικό Λειτουργό, υπάλληλο του Υπουργείου 
Υγείας και Πρόνοιας που ορίζεται από το Υπουργείο. 

5. Ένα δημότη που προτείνει ο Δήμαρχος ανάμεσα 
σε πρόσωπα τα οποία ασχολούνται με ανθρωπιστικά 
επαγγέλματα και ορίζεται απόφαση του Δημοτικού 
Συμβουλίου. 

6. Έναν αιρετό εκπρόσωπο των εργαζομένων στο 
ΚΑΠΗ. 

7. Έναν εκπρόσωπο των τοπικών συλλόγων των 
συνταξιούχων. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον γραμματέα του. 

Η θητεία του Διοικητικού Συμβουλίου ακολουθεί τη 
Δημοτική περίοδο. Αν κατά τη διάρκεια της θητείας του 
κενωθεί θέση για οποιονδήποτε λόγο, ορίζονται νέα μέλη. 

Μέχρι εκλογής του αιρετού μέλους από τα μέλη του 
Κέντρου ή μέχρι να πληρωθεί οποιαδήποτε θέση μέλους 
που μένει κενή, το Διοικητικό Συμβούλιο λειτουργεί με την 
ελλιπή σύνθεση του που δεν μπορεί να είναι κατώτερη 
από τον αριθμό που απαιτείται για την απαρτία. 

Το Νομικό Πρόσωπο θα εκπροσωπείται στα δικαστήρια 
και σε κάθε αρχή από τον Πρόεδρο του και αν αυτός 
απουσιάζει ή κωλύεται από τον Αντιπρόεδρο. 

Μετά την έγκριση της σύστασης του Κέντρου, το 
Συμβούλιο θα κληθεί και πάλι για να ψηφίσει τον Οργανισμό 
και Κανονισμό Λειτουργίας του, ο οποίος θα καθορίζει 
ειδικότερα και με βάση τα άρθρα 203 και 205 του π.δ. 410/ 
1995, τον τρόπο εσωτερικής οργάνωσης και διακίνησης 
των υπηρεσιών του, τον καθορισμό του αναγκαίου και 
ειδικευμένου προσωπικού, το οποίο θα ανταποκριθεί στην 
εκπλήρωση του προγράμματος, τον τρόπο της πρόσληψης 
του, τον τρόπο της οικονομικής διοίκησης και διαχείρισης 
του και κάθε άλλη περίπτωση που προβλέπει ο νόμος για 
τη καλή αποδοτική λειτουργία του. 

Απ’ αυτή θα προκληθεί δαπάνη ύψους 120.000 € σε βάρος 
του προϋπολογισμού του Δήμου οικονομικού έτους 2006, 
ενώ για τα επόμενα έτη η δαπάνη που θα βαραίνει το 
προϋπολογισμό του Δήμου για το Α2 ΚΑΠΗ θα ανέρχεται 
στο ποσό των 120.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Μαρτίου 2006 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 
-♦- 

Αριθ. 17225 (2) 

Έγκριση του Οργανισμού Εσωτερικής Υπηρεσίας του 
Οργανισμού Άθλησης Δήμου Αγ. Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του αρθ. 8 παρ. 5 του 
ν. 2307/1995. 

2. Τις διατάξεις του αρθ. 8 του ν. 2503/1997. 

3. Τις συνδιασμένες διατάξεις των άρθρων 198 παρ. 5 
και 203 του Δ.Κ.Κ. (π.δ. 410/1995). 


4. Την υπ’ αριθμ. 45/2005 απόφαση του Διοικητικού 
Συμβουλίου του Οργανισμού Άθλησης Δήμου Αγ. 
Παρασκευής, περί έγκρισης του Οργανισμού Εσωτερικής 
Υπηρεσίας. 

5. Την υπ’ αριθμ. 377/2005 απόφαση Δημοτικού 
Συμβουλίου του Δήμου Αγ. Παρασκευής, με την οποία 
εκφράζει σύμφωνη γνώμη για την έγκριση του Οργανισμού 
Εσωτερικής Υπηρεσίας του Οργανισμού Άθλησης Δήμου 
Αγ. Παρασκευής. 

6. Τη σύμφωνη γνωμοδότηση του αρμόδιου Υπηρεσιακού 
Συμβουλίου που διατυπώθηκε στο υπ’ αριθμ. 5/2006 
πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης 
αρμοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 45/2005 απόφαση του Διοικητικού 
Συμβουλίου του Ν.Π.Δ.Δ. με την επωνυμία «Οργανισμός 
Άθλησης Δήμου Αγ. Παρασκευής» και την επ’ αυτής γνώμη 
του Δημοτικού Συμβουλίου Αγ. Παρασκευής που διατυπώθηκε 
στην υπ’ αριθμ. 377/2005 απόφασή του, περί έγκρισης του 
Οργανισμού Εσωτερικής Υπηρεσίας ως εξής: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΟΡΓΑΝΙΣΜΟΥ ΑΘΛΗΣΗΣ 
ΔΗΜΟΥ ΑΓΙΑΣ ΠΑΡΑΣΚΕΥΗΣ 

Οι Υπηρεσίες του Οργανισμού Άθλησης Δήμου Αγίας 
Παρασκευής λειτουργούν σε επίπεδο Τμήματος ήτοι: 

1. Τμήμα Διοικητικών και Οικονομικών Υπηρεσιών 

2. Τμήμα Συντήρησης και Κατασκευής Αθλητικών 
Εγκαταστάσεων 

3. Τμήμα Αθλητικών Δραστηριοτήτων και Εκδηλώσεων 

4. Αυτοτελές Γραφείο Υγειονομικών Υπηρεσιών 

Άρθρο 2 

ΓΕΝΙΚΑ ΚΑΘΗΚΟΝΤΑ ΤΩΝ ΠΡΟΪΣΤΑΜΕΝΩΝ 
ΤΩΝ ΤΜΗΜΑΤΩΝ 

Κάθε προϊστάμενος έχει την ευθύνη για τη νόμιμη, 
σωστή και αποδοτική λειτουργία του τμήματος με τις 
αρμοδιότητες που ορίζονται για το καθένα από αυτά. 

Ειδικότερα : 

• Εισηγούνται ιεραρχικά τα θέματα της αρμοδιότητάς 
τους. 

•Έχουν την ευθύνη για τον έλεγχο και τη θεώρηση των 
εγγράφων των γραφείων της δικαιοδοσίας τους. 

• Έχουν τη φροντίδα και την ευθύνη για την νόμιμη 
έγκαιρη και σωστή διεκπεραίωση των υποθέσεων της 
αρμοδιότητάς τους. 

Για το σκοπό αυτό συνεργάζονται, βοηθούν, συντονίζουν 
και κατευθύνουν τους υπαλλήλους που υπηρετούν μαζί τους 
για τη θεμελίωση των συναφών προς αρμοδιότητες αυτών 
ενεργειών της Διοίκησης του Ν.Π., σε σωστή και νόμιμη 
βάση εξυπηρετούσα κατά κύριο λόγο τα συμφέροντα του 
Ν.Π. και των δημοτών. 

• Οι προϊστάμενοι μεριμνούν για τις αναρτήσεις των 
ανακοινώσεων και κοινοποίηση των διακηρύξεων που 
εμπίπτουν στην αρμοδιότητά τους. 

• Επιλαμβάνονται δυσεπίλυτων θεμάτων παίρνοντας 
πρωτοβουλία για τη νόμιμη λύση τους. 

• Εισηγούνται ιεραρχικά τη λήψη μέτρων για την εύρυθμη 
και ομαλή λειτουργία της υπηρεσίας τους. 

• Παραλαμβάνουν την αλληλογραφία που ανάγεται 
στην αρμοδιότητά τους και διανέμουν αυτή με ειδικό 
βιβλίο παράδοσης και παραλαβής στους υπ’αυτούς 
υπαλλήλους. 

• Προμηθεύουν τα γραφεία της δικαιοδοσίας τους με τα 
απαραίτητα βοηθήματα για τη διευκόλυνσή τους. 

• Παρακολουθούν τη νομοθεσία και νομολογία γενικά 
και ενημερώνουν τις υπηρεσίες και τον Πρόεδρο. 

• Εισηγούνται στον Πρόεδρο τη λήψη των ενδεδειγμένων 
μέτρων με σκοπό το συντονισμό των επιμέρους ενεργειών 
των υπηρεσιών του Ν.Π. 

• Ασκούν τις από το νόμο ή τις με εξουσιοδότηση 
ανατιθέμενες σε αυτούς λοιπές αρμοδιότητες. 

• Μεριμνούν για την καλλιέργεια πνεύματος συνεργασίας 
και εμπιστοσύνης στις μεταξύ των υπαλλήλων του Ν.Π. 
σχέσεις. 

• Επισημαίνουν τις τυχόν παρατηρούμενες ατέλειες στην 
λειτουργία των υπηρεσιών του Ν.Π. και εισηγούνται στον 
Πρόεδρο την επιβολή των κατά τη γνώμη τους αναγκαίων 
μεταβολών. 

• Ασκούν κάθε άλλη αρμοδιότητα που πηγάζει από 
τη γενικότερη αποστολή τους είτε αυτή δημιουργείται 
αυτοδικαίως κατά την άσκηση των καθηκόντων τους είτε 
τους ανατίθενται από τον Πρόεδρο. 

Άρθρο 3 

ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΟΥ 
ΑΥΤΟΤΕΛΟΥΣ ΓΡΑΦΕΙΟΥ 

Είναι επικεφαλής των εις αυτό υπηρετούντων υπαλλήλων 
και ασκεί παράλληλες αρμοδιότητες με τις αναφερόμενες 
στα καθήκοντα προϊσταμένων των τμημάτων. 

Άρθρο 4 

ΓΕΝΙΚΑ ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

• Στα πλαίσια των αρμοδιοτήτων της υπηρεσιακής 
μονάδας που είναι τοποθετημένο το προσωπικό ανεξάρτητα 
από την εργασιακή του σχέση, εκτελεί την εργασία που 
του έχει ανατεθεί με προσοχή, επιμέλεια και ευσυνειδησία, 
κάτω από τις οδηγίες και κατευθύνσεις των προϊστάμενων 
τους σύμφωνα με τους νόμους, τους κανονισμούς και τις 
οδηγίες των αρμοδίων αρχών. 

• Ειδικότερα εκείνοι που χειρίζονται ή χρησιμοποιούν 
μηχανήματα, εργαλεία, όργανα, διάφορες συσκευές κ.λπ., 
που είναι χρεωμένοι για κάθε αδικαιολόγητη απώλεια, 
φθορά, καταστροφή όταν αυτή οφείλεται σε αμέλεια ή 
κακή χρήση. 

• Οι συντάκτες των εγγράφων, αποφάσεων και 
αλληλογραφίας γενικά μονογράφουν αυτά και είναι 
υπεύθυνοι για την ακρίβεια των πραγματικών περιστατικών 
και στοιχείων που αναφέρονται σε αυτά και προκύπτουν 
από τα τηρούμενα βιβλία ή άλλα παραστατικά της 
υπηρεσίας. 

• Αναφέρουν στον άμεσο προϊστάμενό τους προφορικά ή 
γραπτά για τις υποθέσεις που εκκρεμούν και δεν μπορούν 
να επιληφθούν ή να προωθηθούν γρήγορα ή μέσα στις 
προθεσμίες που έχουν ταχθεί. 

Άρθρο 5 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

• Παραλαμβάνει την αλληλογραφία του Ν.Π. 

• Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

• Εισηγείται στο Διοικητικό Συμβούλιο για τη στελέχωση 
με προσωπικό του Ν.Π. 

•Έχει την ευθύνη για την πιστή εφαρμογή του Κανονισμού 
λειτουργίας του Ν.Π. 

• Έχει την ευθύνη για την ομαλή λειτουργία, τάξη και 
καθαριότητα των αθλητικών χώρων. 

• Ασκεί κάθε αρμοδιότητα ή ενέργεια που του ανατίθεται 
από τον Πρόεδρο. 

• Μετά από συνεννόηση με τις αρμόδιες Υπηρεσίες 
εισηγείται για τις αναγκαίες προμήθειες. 

• Σε συνεννόηση με τις Υπηρεσίες και τα Αθλητικά 


Σωματεία εισηγείται στο Δ.Σ. για την έκδοση προγράμματος 
Λειτουργίας Προπονήσεως Αθλητικών Σωματείων. 

• Σε συνεννόηση με το συντηρητή χλοοτάπητα εισηγείται 
τις προπονήσεις του ποδοσφαιρικού τμήματος στον 
Πρόεδρο του Ν.Π. 

• Χειρίζεται τα θέματα που έχουν σχέση με τους 
εργαζόμενους στον ΟΑΔΑΠ. 

• Τηρεί ενημερωμένους μ’ όλα τα απαραίτητα στοιχεία 
τους Υπηρεσιακούς Ατομικούς Φακέλους των εργαζομένων 
στον ΟΑΔΑΠ. 

• Χορηγεί ύστερα από αίτηση πιστοποιητικά σε άτομα 
που έχουν σχέση με τον ΟΑΔΑΠ. 

• Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες, σε συνεργασία με 
τους Προϊσταμένους των άλλων τμημάτων ή Γραφείων. 

• Ευθύνεται για την έγκαιρη και σωστή εφαρμογή της 
εργατικής Νομοθεσίας σ’ ό,τι αφορά τους εργαζομένους 
στον ΟΑΔΑΠ εισηγούμενος ανάλογα στον Πρόεδρο. 

• Εισηγείται για τη χορήγηση των αδειών των 
εργαζομένων του Νομικού Προσώπου. 

• Ελέγχει τις κάρτες παρουσίας των εργαζομένων και 
ενημερώνει τον Πρόεδρο για κάθε απουσία ή ανωμαλία. 

• Φροντίζει για την έγκαιρη σύνταξη του ετήσιου 
προϋπολογισμού και την αναμόρφωση αυτού σύμφωνα 
με τις διατάξεις που ισχύουν για τα Νομικά Πρόσωπα 
Δημοσίου Δικαίου των ΟΤΑ καθώς και την έγκαιρη υποβολή 
του ετήσιου Απολογισμού. 

• Παρακολουθεί την κίνηση Εσόδων - Εξόδων του Ν.Π., 
κατά τομέα δραστηριότητας και ενημερώνει έγκαιρα τις 
ενδιαφερόμενες υπηρεσίες και τον Πρόεδρο. 

• Προσδιορίζει τις τακτικές ανάγκες του Ν.Π. σε ετήσια 
βάση και προβαίνει στην προμήθεια διαφόρων υλικών. 

• Διενεργεί διαγωνισμό για μισθώσεις, εκμισθώσεις, 
προμήθειες, που αφορούν το Ν.Π., σύμφωνα με τις διατάξεις 
που ισχύουν για τα Ν.Π.Δ.Δ. των ΟΤΑ. 

• Φροντίζει για τη σύνταξη, προώθηση και έγκριση 
διαφόρων ενταλμάτων. 

• Φροντίζει για την είσπραξη διαφόρων πόρων του 
ΟΑΔΑΠ. 

• Φροντίζει για τη μισθοδοσία και λοιπές παροχές στους 
εργαζόμενους. 

• Φροντίζει για τις πληρωμές διαφόρων προμηθειών 
- έργων καθώς και διαφόρων τελών, φόρων, χαρτόσημου 
Ι.Κ.Α. κ.λπ. σύμφωνα με τις ισχύουσες διατάξεις των ΟΤΑ. 

• Παραλαμβάνει και φυλάσσει το υλικό που προορίζεται 
για τον ΟΑΔΑΠ. 

• Φροντίζει για την διανομή του υλικού σύμφωνα με τον 
προορισμό τους. 

• Εισηγείται στην αρμόδια επιτροπή για την καταστροφή 
και εκποίηση του άχρηστου υλικού. 

• Τηρεί τα απαιτούμενα βιβλία κ.λπ. σύμφωνα με τις 
διατάξεις περί Ν.Π.Δ.Δ. των ΟΤΑ. 

• Συνεργάζεται με τα άλλα τμήματα ή Γραφεία για 
θέματα συναρμοδιότητας. 

• Φροντίζει για τον εξοπλισμό με τα απαραίτητα και 
κατάλληλα μέσα των Δημοτικών χώρων άθλησης σύμφωνα 
με τις εισηγήσεις των αρμοδίων υπηρεσιών. 

• Εκτελεί κάθε άλλη σχετική αρμοδιότητα που ανατίθεται 
από τον Πρόεδρο. 

Άρθρο 6 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ ΚΑΙ 
ΚΑΤΑΣΚΕΥΗΣ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 

• Εισηγείται στο Διοικητικό Συμβούλιο για την εκτέλεση 
συντήρησης ή κατασκευής και υπολογίζει τις απαιτούμενες 
δαπάνες. 

• Συντάσσει τις μελέτες όλων των έργων, εργασιών και 
προμηθειών όπου αυτό είναι αναγκαίο. 

• Ενεργεί της διαδικασίας για την έγκριση των μελετών 
αν αυτό χρειάζεται. 

• Ενεργεί τις διαδικασίες για την διεξαγωγή των 
δημοπρασιών, για την εκτέλεση έργων και εργασιών ή 
της ανάθεσης αυτών. 

• Επιμελείται τη συντήρηση και ομαλή λειτουργία των 
χώρων άθλησης και κτιρίων γενικώς από τεχνική άποψη. 

• Παρακολουθεί την εκτέλεση της συντήρησης ή 
κατασκευής απολογιστικά ή από εργολάβο Δημοσίων 
Έργων ή Εμπειροτέχνη, όπως προβλέπεται από τις σχετικές 
διατάξεις για τα δημόσια έργα. 

• Επιβλέπει τις εργασίες μαζί με τον υπεύθυνο του 
Διοικητικού Συμβουλίου. 

• Ευθύνεται για την φύλαξη, συντήρηση, επισκευή του 
υλικού και μέσων εξοπλισμού του ΟΑΔΑΠ. 

• Τηρεί ενημερωτικά μητρώο για όλες τις εγκαταστάσεις 
και το υλικό. 

• Προσδιορίζει τα απαιτούμενα αποθέματα σε υλικά και 
ανταλλακτικά και εισηγείται σχετικά για την προμήθεια 
τους σε ετήσια βάση. 

• Συνεργάζεται με τα άλλα τμήματα ή Γραφεία για 
θέματα συναρμοδιότητας. 

• Έχει την ευθύνη για τη συντήρηση όλων των 
εγκαταστάσεων του ΟΑΔΑΠ εσωτερικών και εξωτερικών 
και ότι αφορά αυτές. 

• Την ευθύνη της χάραξης των γραμμών σε οποιοδήποτε 
Αγωνιστικό χώρο. 

• Κάθε εργασία, τροποποίηση αλλαγή επέκταση 
μηχανολογικού, ηλεκτρολογικού εξοπλισμού, υδραυλικής 
εγκατάστασης στους χώρους των εγκαταστάσεων του 
ΟΑΔΑΠ γίνεται σύμφωνα με τις διατάξεις του π.δ. 410/1995 
(Δ Κ.Κ.) 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των Μηχανολογικών εγκαταστάσεων 
από αρμόδιο μηχανικό της Τεχνικής Υπηρεσίας του 
Δήμου και ελλείψει αυτής από την αρμόδια υπηρεσία της 
Περιφέρειας. 

Όπου λειτουργούν καυστήρες, λέβητες ΒΟΙϋ-ΕΒ 
υποχρεωτικά θα γίνεται συντήρηση τουλάχιστον δυο 
φορές το χρόνο: 

Άρθρο 7 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΑΘΛΗΤΙΚΩΝ ΔΡΑΣΤΗΡΙΟΤΗΤΩΝ ΚΑΙ ΕΚΔΗΛΩΣΕΩΝ 

• Εκπόνηση αθλητικών προγραμμάτων και εκδηλώσεων 
που αφορούν το πρόγραμμα μαζικού αθλητισμού. 

• Διοργάνωση αθλητικών δραστηριοτήτων και 
εκδηλώσεων και συμμετοχή σε εκδηλώσεις μαζικού 
αθλητισμού. 

• Παρακολούθηση των αποτελεσμάτων της εφαρμογής 
των προγραμμάτων και εκδηλώσεων και όταν απαιτείται 
εισηγείται την τροποποίηση ή βελτίωση ή αλλαγή 
αυτών. 

• Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίηση 
των υπαρχόντων αθλητικών χώρων. 

• Συντονισμός παρακολούθηση και έλεγχος της 
εφαρμογής των καθημερινών προγραμμάτων γύμνασης 
και λοιπών αθλητικών εκδηλώσεων. 

• Προγραμματισμός και οργάνωση αθλητικών 
δραστηριοτήτων και εκδηλώσεων σχετικών με τα 
προγράμματα που υλοποιεί το Νομικό Πρόσωπο ,με σκοπό 
τη διάδοση και την ανάπτυξη του αθλητικού πνεύματος 
σε όλους τους δημότες. 


• Μέριμνα για την καλή λειτουργία των αιθουσών 
γυμναστικής και των χώρων άθλησης. 

• Ευθύνεται για την καλή λειτουργία και απόδοση της 
υλικοτεχνικής υποδομής της αρμοδιότητάς του, καθώς 
επίσης και για τον εντοπισμό τυχόν ελλείψεων και βλαβών 
του εξοπλισμού του γενικότερα. 

• Φροντίζει για την εφαρμογή των κανονισμών διεξαγωγής 
των διαφόρων αθλημάτων της αρμοδιότητάς του. 

• Μέριμνα για την αποφυγή ατυχημάτων κατά την ώρα 
της άθλησης των συμμετεχόντων στα προγράμματα 
άθλησης. 

• Τηρεί ατομικές καρτέλες των αθλουμένων. 

• Ενημερώνει το κοινό για την αποστολή και τις 
εκδηλώσεις του Νομικού Προσώπου. 

• Μέριμνα για την προβολή και διαφήμιση όλων των 
αθλητικών και πολιτιστικών εκδηλώσεων καθώς και τη 
διάθεση ενημερωτικού υλικού στους δημότες που έχουν 
σχέση με αυτές (προγράμματα, αφίσες κ.λπ.). 

Άρθρο 8 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΓΡΑΦΕΙΟΥ 
ΥΓΕΙΟΝΟΜΙΚΩΝ ΥΠΗΡΕΣΙΩΝ 

• Φροντίζει για την άμεση παροχή υγειονομικής 
περίθαλψης στους ευρισκόμενους στους χώρους 
άθλησης. 

• Σε περίπτωση ατυχημάτων ή υγειονομικού επεισοδίου 
οφείλει να εξασφαλίζει τα μέσα και τις διαδικασίες για 
άμεση μεταφορά όσων έχουν ανάγκη, καθώς και την 
καταλληλότητα και συνεχή ετοιμότητα του υγειονομικού 
προσωπικού. 

• Εισηγείται για την προμήθεια του απαραίτητου 
φαρμακευτικού και παραφαρμακευτικού υλικού και την 
προμήθεια ιατρικών εργαλείων. 

• Παραλαμβάνει και φυλάσσει καταλλήλως όλο το 
ιατροφαρμακευτικό υλικό. 

• Παρέχει τις πρώτες βοήθειες περίθαλψης και 
αντιμετωπίζει τα έκτακτα περιστατικά (κακώσεις - 
τραυματισμούς κ.λπ.) σε όλους τους αθλούμενους εντός 
των χώρων άθλησης. 

Οι αρμοδιότητες αυτές θα ασκούνται μετά τη στελέχωση 
με το υπαλληλικό προσωπικό. 

Άρθρο 9 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ ΝΟΜΙΚΟΥ 
ΠΡΟΣΩΠΟΥ 

• Τα προσόντα διορισμού των θέσεων περιγράφονται 
στο π.δ/μα 50/2001. 

• Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΕ 


ΚΛΑΔΟΣ 

ΕΙΔΙΚΟΤΗΤΑ 

ΘΕΣΕΙΣ 

ΠΡΟΒΛΕ- 

ΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΠΕ 

ΔΙΟΙΚΗΤΙΚΟΣ- 

ΟΙΚΟΝΟΜΙΚΟΣ 

2 


ΠΕ 

ΚΑΘΗΓΗΤΩΝ 

ΦΥΣΙΚΗΣ 

ΑΓΩΓΗΣ 

15 


ΠΕ 

ΙΑΤΡΩΝ 

1 



ΣΥΝΟΛΑ 

18 

ΚΑΤΗΓΟΡΙΑ ΤΕ 


ΤΕ 

ΦΥΣΙΟΘΕΡΑ¬ 

ΠΕΥΤΩΝ 

2 


ΤΕ 

ΝΟΣΗ¬ 

ΛΕΥΤΩΝ 

4 


ΤΕ 

ΤΕΧΝΟ¬ 

ΛΟΓΩΝ 

ΓΕΩΠΟΝΩΝ 

1 


ΤΕ 

ΔΙΟΙΚΗ¬ 

ΤΙΚΟΥ 

ΛΟΓΙΣΤΙΚΟΥ 

2 


ΤΕ 

ΠΛΗΡΟ¬ 

ΦΟΡΙΚΗΣ 

2 


ΤΕ 

ΜΗΧΑΝΙΚΩΝ 

2 



ΣΥΝΟΛΑ 

13 



ΚΑΤΗΓΟΡΙΑ ΔΕ 


ΔΕ 

ΟΔΗΓΩΝ 

2 


ΔΕ 

ΤΕΧΝΙΤΩΝ 

ΣΥΝΤΗΡΗΤΩΝ 

ΚΤΙΡΙΩΝ 

4 


ΔΕ 

ΣΥΝΤΗΡΗΤΩΝ 

ΠΡΑΣΙΝΟΥ 

2 

1 (ΠΡΟΣΩ¬ 
ΠΟΠΑΓΗΣ) 

ΔΕ 

ΔΙΟΙΚΗΤΙΚΟΥ 

3 



ΣΥΝΟΛΟ 

11 



ΚΑΤΗΓΟΡΙΑ ΥΕ 


ΥΕ 

Κλητήρων/ 
Φυλάκων Νύχτας 
και φυλάκων 

Γ ενικών 
Καθηκόντων 

16 

1 (προσω¬ 
ποπαγής) 

ΥΕ 

Προσωπικού 

Καθαριότητας 

8 

2 (προσω¬ 
ποπαγής) 


ΣΥΝΟΛΑ 

24 



ΘΕΣΕΙΣ ΟΡΙΣΜΕΝΟΥ ΧΡΟΝΟΥ 

• Προβλέπονται ΔΕΚΑ(ΙΟ) θέσεις διαφόρων ειδικοτήτων 
για την αντιμετώπιση εποχικών, περιοδικών ή πρόσκαιρων 
αναγκών (άρθρο 18 αρ. 12 ν. 2503/1997). 

• Επίσης προτείνεται η μετατροπή των προσωποπαγών 
θέσεων σε κανονικές οργανικές θέσεις. 

Άρθρο 10 

ΠΡΟΪΣΤΑΜΕΝΟΙ ΤΜΗΜΑΤΩΝ 

Α. Ο Προϊστάμενος του Τμήματος Διοικητικών και 
Οικονομικών Υπηρεσιών προέρχεται από τους κλάδους: 

• ΠΕ Διοικητικού / Οικονομικοί και ελλείψει αυτού 

• ΤΕ Διοικητικού /Λογιστικού 

Β. Ο Προϊστάμενος του Τμήματος Συντήρησης και 
Κατασκευών των αθλητικών εγκαταστάσεων προέρχεται 
από τον κλάδο 

• ΤΕ Μηχανικών και έλλειψη αυτού 

• ΔΕ Τεχνιτών Συντηρητών Κτιρίων 


Γ. Ο Προϊστάμενος του Τμήματος Αθλητικών 
Δραστηριοτήτων και Εκδηλώσεων προέρχεται από τους 
κλάδους: 

• ΠΕ Καθηγητών Φυσικής Αγωγής 

Δ. Ο Προϊστάμενος του αυτοτελούς γραφείου 
Υγειονομικών Υπηρεσιών προέρχεται από τους κλάδους 
ΠΕ Ιατρών και ελλείψει αυτού από ΤΕ Νοσηλευτών ή ΤΕ 
Φυσιοθεραπευτών. 

Η επιλογή των προϊστάμενων των τμημάτων θα γίνεται 
σύμφωνα με τις διατάξεις του ν. 2190/1994. 

Άρθρο 11 

Για το διορισμό, τα καθήκοντα, τους περιορισμούς 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικά αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 12 

Από την ψήφιση του παραπάνω Οργανισμού Εσωτερικής 
Υπηρεσίας δεν προκαλείται δαπάνη σε βάρος του 
ισχύοντος προϋπολογισμού του ΝΠ για το έτος 2005. 

Η δαπάνη θα επιβαρύνει σταδιακά το Ν.Π. με τη στελέχωση 
του Οργανισμού ο οποίος θα γίνει τμηματικά. 

Άρθρο 13 

Η ισχύς του παρόντος Οργανισμού αρχίζει από η 
δημοσίευση του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γϊ αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2006 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 
-♦- 

Αριθ. 4486 (3) 

Τροποποίηση της παρ. 2 του άρθρου 16 του Κανονισμού 
Λειτουργίας του ΚΑΦ Λιμένος-Ξηράς Κατακόλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του ν.δ/τος 532/1970 σε συνδυασμό με 
τις όμοιες του β.δ. 711/1970. 

3. Τις διατάξεις του ν.δ/τος 1254/1949 «περί τροποποίησης 
και συμπλήρωσης ενίων διατάξεων των περί φορτ/σεων 
νόμων». 

4. Την υπ’ αριθμ. 241/18.8.1998 απόφασή μας με την 
οποία μεταβιβάσθηκε στο Γενικό Διευθυντή και στους 
Προϊσταμένους η αρμοδιότητα να υπογράφουν με εντολή 
Γ ενικού Γ ραμματέα. 

5. Το υπ’ αριθμ. 42/13.3.2006 έγγραφο του ΚΑΦ Λιμένα 
- Ξηράς Κατακόλου με το οποίο μας διαβίβασε το 5/2006 
πρακτικό της ΕΡΦ του ΚΑΦ Λιμένος-Ξηράς Κατακόλου, 
αποφασίζουμε: 

Τροποποιούμε την παράγραφο 2 του άρθρου 16 του 
Κανονισμού Λειτουργίας Διοικήσεως και Παροχών 
Κεφαλαίου Αποζημίωσης Φορτ/των Λιμένος Ξηράς - 
Κατακόλου, όπως ισχύει σήμερα, ως εξής: 

α. Για τους έχοντες μέχρι 1 θετή συμμετοχή στο ΚΑΦ, 
ποσό 6.035,25 €, αντί του ποσού 4.828,20 €. 

β. Από 11 έτη μέχρι 20 έτη για κάθε έτος 1006,20 € αντί 
του ποσού 804,96 €. 

γ. Από 21 έτη και πάνω για κάθε έτος 1121,25 € αντί 
του ποσού 897,00 € που ισχύει μη δυναμένου σε κάθε 
περίπτωση του συνολικού ποσού της εφάπαξ αποζημίωσης 
να υπερβεί το ποσό των 27.625,00 €. 

Κάλυψη δαπάνης: Από τις διατάξεις της παρούσας 
προκαλείται δαπάνη σε βάρος του προϋπολογισμού 
του ΚΑΦ Λιμένος-Ξηράς Κατακόλου, οικ. έτους 2006 
ύψους:29.803,60 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 3 Απριλίου 2006 

Με εντολή Γ ενικού Γ ραμματέα Περιφέρειας 
Ο Αναπληρωτής Γ ενικός Διευθυντής 
ΧΡΗΣΤΟΣ ΓΙΩΤΣΟΠΟΥΛΟΣ 
-♦- 

Αριθ. 4175 (4) 

Κατάργηση Ν.Π. Σχολικών Επιτροπών Δήμου Οινούντος 
και σύσταση νέου Ν.Π. με την επωνυμία «Ενιαία Σχολική 
Επιτροπή τετραθέσιου Δημοτικού Σχολείου Σελλασίας - 
Θεολόγου - Βουτιάνων και Νηπιαγωγείου Σελλασίας». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του π.δ. 410/1995 
(Δ.Κ.Κ.). 

2. Τις διατάξεις του άρθρου 5 παρ. 8 του ν. 1894/1990 
όπως τροποποιήθηκαν και συμπληρώθηκαν με τις διατάξεις 
του άρθρου 31 του ν. 2009/1992. 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

4. Την υπ’ αριθμ. 8946/31.12.1997 (ΦΕΚ 551/Β/3.6.1998) 
απόφαση Γενικού Γραμματέα Περιφέρειας Πελ/σου που 
αφορά την «ανάθεση αρμοδιοτήτων και ασκήσεως αυτών 
κατ’ εντολή μας στο Δ/ντή Τοπικής Αυτοδιοίκησης του 
Ν. Λακωνίας και στους προϊσταμένους των τμημάτων της 
υπηρεσίας αυτής», όπως έχει τροποποιηθεί και ισχύει. 

5. Την υπ’ αριθμ. 59/2004 απόφαση Δημ. Συμβουλίου 
Οινούντος και την υπ’ αριθμ. 6604/18.6.2004 (ΦΕΚ 1356/ 
Β/3.9.2004) απόφαση του Γ.Γ. Περιφ. Πελοποννήσου 
περί σύστασης Νομικού Προσώπου με την επωνυμία 
«Σχολική Επιτροπή Δημοτικού Σχολείου και Νηπιαγωγείου 
Σελλασίας», όπως τροποποιήθηκε και ισχύει σήμερα. 

6. Την υπ’ αριθμ. 15/1990 απόφαση του Κοινοτ. 
Συμβουλίου Βασαρά και την υπ’ αριθμ. 7769/27.6.1990 
(ΦΕΚ459/Β/23.7.1990) απόφαση του Νομάρχη Λακωνίας 
περί σύστασης Νομικού Προσώπου με την επωνυμία 
«Σχολική Επιτροπή Δημοτικού Σχολείου Βασαρά», όπως 
τροποποιήθηκε και ισχύει σήμερα. 

7. Την υπ’ αριθμ. 13/1991 απόφαση Κοιν. Συμβουλίου 
θεολόγου και την υπ’ αριθμ. 5568/18.4.1991 (ΦΕΚ 292/Β/ 
8.5.1991) απόφαση του Νομάρχη Λακωνίας περί σύστασης 
Νομικού Προσώπου με την επωνυμία «Σχολική Επιτροπή 
Δημοτικού Σχολείου θεολόγου», όπως τροποποιήθηκε και 
ισχύει σήμερα. 

8. Την υπ’ αριθμ. 11/1990 απόφαση του Κοινοτ. Συμβουλίου 
Βουτιάνων και την υπ’ αριθμ. 6067/30.5.1990 (ΦΕΚ 380/ 
Β/25.6.1990) απόφαση του Νομάρχη Λακωνίας περί σύστασης 
Νομικού Προσώπου με την επωνυμία «Σχολική Επιτροπή 
Δημοτικού σχολείου Βουτιάνων», όπως τροποποιήθηκε 
και ισχύει σήμερα. 


9. Το υπ’ αριθμ. 120/17.1.2006 έγγραφο της Δ/νσης 
Α/θμιας Εκπαίδευσης Λακωνίας με το οποίο ανακοινώθηκε 
ότι με την υπ’ αριθμ. 141656/Δ4/15.12.2005 (ΦΕΚ 1824/ 
Β/23.12.2005 υπουργική απόφαση συγχωνεύθηκαν: 

α) το 1/θέσιο Δημοτικό Σχολείο Βασαρά, 
β) το 1/θέσιο Δημοτικό Σχολείο θεολόγου, 
γ) το 1/θέσιο Δημοτικό Σχολείο Βουτιάνων και 
δ) το 1/θέσιο Δημοτικό Σχολείο Σελλασίας σε ένα 4/θέσιο 
Δημοτικό Σχολείο Σελλασίας - θεολόγου - Βουτιάνων, με 
έδρα τη Σελλασία. 

10. Την υπ’ αριθμ. 26/2006 απόφαση του Δ.Σ. Δήμου 
Οινούντος που μας διαβιβάσθηκε με το υπ’ αριθμ. 
1242/27.3.2006 έγγραφο του Δήμου Οινούντος με την οποία 
καταργούνται, λόγω συγχώνευσης των Δημοτικών Σχολείων 
Βασαρά, θεολόγου, Βουτιάνων και Σελλασίας, τα Ν.Π.: 

α) «Σχολική Επιτροπή Δημοτικού Σχολείου και 
Νηπιαγωγείου Σελλασίας», 
β) «Σχολική Επιτροπή Δημοτικού Σχολείου Βασαρά», 
γ) «Σχολική Επιτροπή Δημοτικού Σχολείου θεολόγου» 
και 

δ) «Σχολική Επιτροπή Δημοτικού Σχολείου Βουτιάνων», 
αποφασίζουμε: 

Α) Καταργούμε, λόγω συγχωνεύσεως των Δημοτικών 
Σχολείων Σελλασίας, Βασαρά θεολόγου και Βουτιάνων, 
τα Ν.Π. με τις επωνυμίες: 

1. «Σχολική Επιτροπή Δημοτικού Σχολείου και 
Νηπιαγωγείου Σελλασίας» (Συστάθηκε με την υπ’ αριθμ. 
59/2004 απόφαση Δημ. Συμβουλίου και την υπ’ αριθμ. 
6604/18.6.2004 (ΦΕΚ1356//Β/3.9.2004) απόφαση Γ.Γ. Περιφ. 
Πελοποννήσου). 

2. «Σχολική Επιτροπή Δημοτικού Σχολείου Βασαρά» 
(Συστάθηκε με την υπ’ αριθμ. 15/1990 απόφαση Κοινοτ. 
Συμβουλίου Βασαρά και την υπ’ αριθμ. 7769/27.6.1990 (ΦΕΚ 
459/Β/23.7.1990) απόφαση Νομ. Λακωνίας). 

3. «Σχολική Επιτροπή Δημοτικού Σχολείου θεολόγου» 
(Συστάθηκε με την υπ’ αριθμ. 13/1991 απόφαση Κοινοτ. 
Συμβουλίου Θεολόγου και την υπ’ αριθμ. 5568/18.4.1991 (ΦΕΚ 
292/Β/8.5.1991) Απόφαση Νομ. Λακωνίας. 

4. «Σχολική Επιτροπή Δημοτικού Σχολείου Βουτιάνων» 
(Συστάθηκε με την υπ’ αριθμ. 11/1990 απόφαση Κοινοτ. 
Συμβουλίου και την υπ’ αριθμ. 6604/18.6.2004 (ΦΕΚ 1356/ 
Β/3.9.2004) απόφαση Γ.Γ. Περιφ. Πελοποννήσου. 

Β) Συστήνουμε ίδιο Νομικό Πρόσωπο με την επωνυμία 
«Ενιαία Σχολική Επιτροπή τετραθέσιου Δημοτικού Σχολείου 
Σελλασίας - Θεολόγου -Βουτιάνων και Νηπιαγωγείου 
Σελλασίας». 

Γ)Έδρα του Ν.Π. ορίζεται η Σελλασία. 

Δ) Σκοπός της Σχολικής Επιτροπής είναι: 

- Η διαχείριση των πιστώσεων που διατίθενται για 
την κάλυψη δαπανών λειτουργίας των αντιστοίχων 
σχολείων(θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλώσιμων υλικών κ.λπ., η αμοιβή 
των καθαριστριών, η εκτέλεση έργων για την επισκευή 
και συντήρηση των αντιστοίχων σχολείων και του κάθε 
είδους εξοπλισμού τους, εισήγηση προς την αντίστοιχη 
πρωτοβάθμια διεύθυνση για τον εφοδιασμό από τον 
οργανισμό σχολικών κτιρίων των αντιστοίχων σχολείων με 
έπιπλα και εξοπλιστικά είδη και από το Υπουργείο Εθνικής 
Παιδείας και Θρησκευμάτων με βιβλία για τις αντίστοιχες 
σχολικές βιβλιοθήκες. 

- Η αγορά εξοπλιστικών ή άλλων συναφών ειδών ή 
διδακτικών μέσων για τη λειτουργία των σχολείων 
από πιστώσεις του τακτικού προϋπολογισμού και του 
προγράμματος δημοσίων επενδύσεων. 

- Η διαχείριση των εσόδων από την ενδεχόμενη 
εκμετάλλευση των σχολικών κυλικείων, καθώς και η λήψη 

κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας της σχολικής μονάδος. 

Ε) Πόροι του Νομικού Προσώπου είναι: 
α) Η ετήσια επιχορήγηση του Κράτους, 
β) Κάθε είδους εισφορές, δωρεές, κληρονομιές, 
κληροδοσίες, 

γ) Εισπράξεις από το αντίτιμο των παρεχομένων 
πραγμάτων ή υπηρεσιών, 
δ) Πρόσοδοι από την περιουσία του, 
ε) Πρόσοδοι από την περιουσία που τυχόν στο μέλλον 
θα αποκτήσει. 

στ) Η ετήσια επιχορήγηση του Δήμου ποσού 1.500,00 €, 
η οποία θα βαρύνει τον εκάστοτε προϋπολογισμό κάθε 
οικονομικού έτους. 

ΣΤ) Το Ν. Π. θα διοικείται από 7μελές Διοικητικό Συμβούλιο 
αποτελούμενο από τους εξής: 

1) Τον εκάστοτε Δήμαρχο, ως πρόεδρο, ή άλλο μέλος του 
Δ.Σ, αιρετό ή μη, το οποίο θα ορίζεται από το Δήμαρχο με 
απόφαση του ως Πρόεδρος, με τον αναπληρωτή του. 

2) Ένα Δημοτικό Σύμβουλο με τον αναπληρωτή του, 

3) Ένα γονέα μαθητή από το 4/θέσιο Δημοτικό Σχολείο, 
με τον αναπληρωτή του 

4) Ένα γονέα μαθητή από το Νηπιαγωγείο Σελλασίας, 
με τον αναπληρωτή του 

5) Ένα δημότη με τον αναπληρωτή του οριζόμενο από 
το Δημοτικό Συμβούλιο 

6) Οι δύο διευθυντές του 4/θέσιου Δημοτικού Σχολείου 
Σελλασίας - Θεολόγου - Βουτιάνων και του Νηπιαγωγείου 
Σελλασίας αντιστοίχως με τους αναπληρωτές τους. 

Ζ) Η θητεία των μελών του ΔΣ θα ακολουθεί τη δημοτική 
περίοδο και λήγει πάντα με την εγκατάσταση του νέου 
Διοικητικού Συμβουλίου. 

Η) Το Διοικητικό Συμβούλιο θα εκλέγει αντιπρόεδρο και 
γραμματέα. 

Θ) Το Ν. Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ και, όταν αυτός 
απουσιάζει ή κωλύεται ,απτό τον Αντιπρόεδρο. 

I) Ακροτελεύτιο άρθρο Κάλυψη Δαπάνης 
Από τις διατάξεις της απόφασης αυτής, προκαλείται 
ετήσια δαπάνη ποσού 1.500,00 € σε βάρος του Κ.Α.00-6711. 
των εξόδων του προϋπολογισμού, οικονομικού έτους 2006 
και για καθένα από τα επόμενα, του Δήμου Οινούντος. 

Για το έτος 2006 η πίστωση αυτή έχει προβλεφθεί και 
έχει ήδη εγγράφει στον προϋπολογισμό οικονομικού έτους 
2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 12 Απριλίου 2006 

Με εντολή Γ ενικού Γ ραμματέα Περιφέρειας 
Ο Διευθυντής 

ΓΡΗΓΟΡΗΣ ΝΙΚΟΛΑΚΑΚΟΣ 
-♦- 

Αριθ. ΔΥ/1073 (5) 

Χαρακτηρισμός του ρέματος «ΓΚΙΟΛΕ», στην περιοχή 
Δισπηλιού, ως αποδέκτη επεξεργασμένων υγρών 
αστικών λυμάτων των εγκαταστάσεων επεξεργασίας 
της Δημοτικής ΕπιχείρησηςΎδρευσης και Αποχέτευσης 
Καστοριάς - καθορισμός της προβλεπόμενης ανώτερης 
τάξης χρήσης των νερών του - καθορισμός σημείων 
εκβολής των επεξεργασμένων υγρών αστικών λυμάτων 
- απαιτούμενοι ειδικοί όροι διάθεσης. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Την υπ’ αριθμ. Ε1 β/221/1965 (ΦΕΚ138/Β/1965) υγειονομική 
διάταξη «περί διάθεσης λυμάτων και υγρών αποβλήτων», 


όπως αυτή τροποποιήθηκε μεταγενέστερα με τις υπ’ αριθμ. 
Γ1/1783/1971 και Γ4/13 05/1974 υπουργικές αποφάσεις. 

2. Το από 16.2.2006 πρακτικό της γνωμοδοτικής επιτροπής 
της Νομαρχιακής Αυτοδιοίκησης Καστοριάς, για την 
τροποποίηση της υπ’ αριθμ. 3513/ 4.10.1991 απόφασης 
του Νομάρχη Καστοριάς και τον επανακαθορισμό της 
ανώτερης τάξης χρήσης των νερών του ρέματος «Γκιόλε», 
ως υδάτινου αποδέκτη επεξεργασμένων υγρών αστικών 
και βιομηχανικών λυμάτων, αποφασίζουμε: 

1. Χαρακτηρίζουμε το διαλειπούσης ροής ρέμα «Γκιόλε», 
ως αποδέκτη επεξεργασμένων υγρών αστικών λυμάτων, 
προερχόμενων από τις εγκαταστάσεις επεξεργασίας 
της Δημοτικής Επιχείρησης Ύδρευσης και Αποχέτευσης 
Καστοριάς. 

2. Καθορίζουμε ως ανώτερης τάξης χρήση των νερών 
του ρέματος «Γκιόλε», μετά την ανάμιξή τους με τα 
επεξεργασμένα υγρά αστικά λύματα των εγκαταστάσεων 
επεξεργασίας της Δ.Ε.Υ.Α. Καστοριάς, αυτή για τη διαβίωση 
κυπρινιδών, με την προϋπόθεση η ποιότητα των νερών 
του, πριν από την ανάμιξή τους με τα επεξεργασμένα 
υγρά αστικά λύματα, να ανταποκρίνεται στα πρότυπα 
ποιότητας γλυκών επιφανειακών νερών για τη διαβίωση 
κυπρινιδών, όπως αυτά προσδιορίζονται στην υπ’ αριθμ. 
46399/1352/1986 υπουργική απόφαση. 

3. Καθορίζουμε ως σημείο διάθεσης των επεξεργασμένων 
υγρών αστικών λυμάτων στο ρέμα Γ κιόλε, το πλησιέστερο 
σημείο αυτού, προς τα ανατολικά όρια των εγκαταστάσεων 
επεξεργασίας, το οποίο επιτρέπει την πλήρη και ταχεία 
ανάμιξη των διατιθέμενων επεξεργασμένων υγρών αστικών 
λυμάτων με τα νερά του αποδέκτη. 

4. Καθορίζουμε ως ειδικούς όρους για τη διάθεση 
των επεξεργασμένων υγρών αστικών λυμάτων των 
εγκαταστάσεων επεξεργασίας της Δ.Ε.Υ.Α. Καστοριάς, 
στο ρέμα «Γκιόλε» τους παρακάτω: 

• Η διάθεση των επεξεργασμένων υγρών αστικών 
λυμάτων των εγκαταστάσεων της Δημοτικής Επιχείρησης 
Ύδρευσης και Αποχέτευσης Καστοριάς, στο ρέμα 
Γ κιόλε, να επιτρέπεται με την προϋπόθεση λήψης των 
προβλεπόμενων, από την ισχύουσα νομοθεσία, αδειών. 

• Τα νερά του αποδέκτη να διατηρούν, μετά και τη 
διάθεση των επεξεργασμένων υγρών αστικών αποβλήτων 
σε αυτά, τα χαρακτηριστικά που ορίζονται από την υπ’ 
αριθμ. Ε1 β/221/1965 υγειονομική διάταξη (ΦΕΚ 138/Β/1965) 
και την υπ’ αριθμ. 46399/1352/1986 υπουργική απόφαση 
(ΦΕΚ438/Β/1986), για τη διαβίωση κυπρινιδών, ή τουλάχιστον 
τα χαρακτηριστικά των νερών του αποδέκτη, πριν την 
ανάμιξη τους με τα επεξεργασμένα υγρά αστικά απόβλητα, 
με πρόσθετο όρο την απουσία βαρέων μετάλλων. 

• Την ύπαρξη εναλλακτικής λύσης για προσωρινή και 
ασφαλή διάθεση των υγρών αποβλήτων, σε περιπτώσεις 
αστοχίας του συστήματος επεξεργασίας, μέχρι της 
αποκατάστασης της ορθής λειτουργίας του. 

5. Καθορίζουμε ως υποχρεώσεις της Δημοτικής 
Επιχείρησης Ύδρευσης και Αποχέτευσης Καστοριάς, 
υπεύθυνης για τη σωστή λειτουργία των εγκαταστάσεων 
επεξεργασίας, αυτές: 

• Της συντήρησης του αποδέκτη, προκειμένου να 
εξασφαλίζεται η τήρηση των όρων των άρθρων 2,5, και 13 της 
υπ’ αριθμ. Ε1 β/221/1965 υγειονομικής διάταξης και ιδιαίτερα 
αυτών της διασφάλισης ταχείας και ομοιόμορφης ανάμιξης 
των διατιθέμενων επεξεργασμένων υγρών αστικών λυμάτων 
με τα νερά του αποδέκτη, τόσο στο σημείο διάθεσης όσο 
και σε όλο το μήκος του, και της πρόληψης δημιουργίας 
ανθυγιεινών εστιών και φαινόμενων ευτροφισμού. 

• Του συστηματικού ελέγχου της ποιότητας των νερών 
του αποδέκτη, διενεργούμενων των επιβαλλόμενων, από 
τις σχετικές διατάξεις, δειγματοληψιών, προκειμένου να 
διαπιστώνεται η τήρηση των όρων διάθεσης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η υπ’ αριθμ. ΚΖ/ 3513/4.10.1991 απόφασή μας, παύει να 
ισχύει, από τη δημοσίευση της παρούσας. 

Οι αρμόδιες κατά το νόμο υπηρεσίες της Νομαρχιακής 
Αυτοδιοίκησης Καστοριάς εξουσιοδοτούνται για τον 
έλεγχο εφαρμογής της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 3 Απριλίου 2006 
Ο Νομάρχης 
ΚΩΝ/ΝΟΣ ΛΙΑΝΤΣΗΣ 
-♦- 

(6) 

Χορήγηση άδειας κυκλοφορίας φαρμακευτικού 
ιδιοσκευάσματος δυΟΡΥΙ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 21058, 210549, 21060, 21061/30.3.2006 
αποφάσεις του ΕΟΦ χορηγείται, βάσει των διατάξεων του 
άρθρου 3 της παραγράφου 1 της υπ’ αριθμ. Α6/9392/1991, 
κοινής υπουργικής απόφασης, άδεια κυκλοφορίας στο 
φαρμακευτικό ιδιοσκεύασμα δΙΙΟΒΥΕ. 

Δραστική ουσία: ΘΙΙΜΕΡΙΒΙϋΕ. 

Μορφή / Περιεκτικότητα: Δισκίο Ιπιρ/ΤΑΒ, 2πΐ9/ΤΑΒ, 3πΐ9/ 
ΤΑΒ και 4ΠΠ9/ΤΑΒ. 

Δικαιούχος προϊόντος: ΒΑΡΑΒΜ ΑΕΒΕ. 

Υπεύθυνος κυκλοφορίας: ΒΑΡΑΒΜ ΑΕΒΕ. 

Η Διευθύντρια 
Α. ΚΟΥΤΣΟΥΚΗ 
-♦- 

(7) 

Χορήγηση άδειας κυκλοφορίας κτηνιατρικού φαρμακευτικού 
ιδιοσκευάσματος ΟΥϋΕΟΤΙΝ 10% ΙΑ - για βοοειδή. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 21093/30.3.2006 απόφαση του ΕΟΦ 
χορηγείται, βάσει των διατάξεων του άρθρου 6 της υπ’ 
αριθμ. 310584/1998 κοινής υπουργικής απόφασης, άδεια 
κυκλοφορίας στο κτηνιατρικό φαρμακευτικό ιδιοσκεύασμα 
ΟΥϋΕΟΤΙΝ 10% Ι_Α - για βοοειδή. 

Δραστική ουσία: ΜΟΧΙϋΕΟΤΙΝ. 

Μορφή: Ενέσιμο διάλυμα ΙΟΟιτιο/ΜΕ. 

Δικαιούχου σήματος: ΑΜΕΒΙΟΑΝ ΟΥΑΝΑΜΙϋ ΟΟΜΡΑΝΥ, 
ϋδΑ. 

Υπ. κυκλοφορίας: ΛΑΠΑΦΑΡΜ ΑΕ - ΕΜΠΟΡΙΟΥ και 
ΑΝΤΙΠΡΟΣΩΠΕΙΩΝ. 

Η Διευθύντρια 
Α. ΚΟΥΤΣΟΥΚΗ 
-♦- 

(8) 

Χορήγηση άδειας κυκλοφορίας φαρμακευτικού 
σκευάσματος ΟϋΜΕΡΙΒΙϋΕ/ννίΝΤΗΒΟΡ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 19730, 19731, 19732, 19733 και 
19734/23.3.2006 του ΕΟΦ χορηγείται, βάσει των διατάξεων 
του άρθρου 3 της παραγράφου 1 της υπ’ αριθμ. Α6/9392/1991 
κοινής υπουργικής απόφασης, άδεια κυκλοφορίας στο 
φαρμακευτικό σκεύασμα ΘΙΙΜΕΡΙΒΙϋΕ/ ΪΛ/ΙΝΤΗΒΟΡ. 

Δραστική ουσία: ΘϋΜΕΡΙΒΙϋΕ. 

Μορφή/ Περιεκτικότητα: Δισκία Ιπιρ/ΤΑΒ, 2πΐ9/ΤΑΒ, δπιρ/ 
ΤΑΒ, 4πΐ9/ΤΑΒ και δπιρ/ΤΑΒ. 


Δικαιούχος προϊόντος: δΑΝΟΡΙ-ΑΪ/ΕΝΤΙδ, ΡΒΑΝΟΕ. 

Υπεύθυνος κυκλοφορίας: ΪΑ/ΙΝΤΗΒΟΡ ΦΑΡΜΑΚΕΥΤΙΚΗ 
ΕΛΛΑΣ ΑΕ. 

Η Διευθύντρια 
Α. ΚΟΥΤΣΟΥΚΗ 
-♦- 

(9) 

Χορήγηση άδειας κυκλοφορίας φαρμακευτικού 
ιδιοσκευάσματος ΕΑ55ΕΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 21047, 21048, 21049, 21050, 21051, 
21052/30.3.2006 αποφάσεις του ΕΟΦ χορηγείται, βάσει 
των διατάξεων του άρθρου 3 της παραγράφου 1 της υπ’ 
αριθμ. Α6/9392/1991 κοινής υπουργικής απόφασης, άδεια 
κυκλοφορίας στο φαρμακευτικό ιδιοσκεύασμα ΙΑ55ΕΝ. 

Δραστική ουσία: ΒΙδΡΕΒΙϋΟΝΕ. 

Μορφή/ Περιεκτικότητα: Επικαλυμμένο με λεπτό υμένιο 
δισκίο Ιπιρ/ΤΑΒ, 2πΐ9/ΤΑΒ, Θπιρ/ΤΑΒ, 4πΐ9/ΤΑΒ, Θπιρ/ΤΑΒ 
και διτιρ/ΤΑΒ. 

Δικαιούχος προϊόντος: ΙΑδΙδ ΡΗΑΒΜΑΟΕΙΙΤΙΟΑΙδ ΕΤϋ, II.Κ. 

Υπεύθυνος κυκλοφορίας: ΕΑΒΜΑΝΙΟ-ΟΗΕΜΙΡΗΑΒΜΑ δ.Α. 

Η Διευθύντρια 
Α. ΚΟΥΤΣΟΥΚΗ 
-·- 

, (10) 

Χορήγηση άδειας κυκλοφορίας φαρμακευτικού 
ιδιοσκευάσματος ΖΙΙΤΒΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 21053, 21054, 21055, 21056/30.3.2006 
αποφάσεις του ΕΟΦ χορηγείται, βάσει των διατάξεων του 
άρθρου 3 της παραγράφου 1 της υπ’ αριθμ. Α6/9392/1991 
κοινής υπουργικής απόφασης, άδεια κυκλοφορίας στο 
φαρμακευτικό ιδιοσκεύασμα ΖΙΙΤΒΑ. 

Δραστική ουσία: ΟϋΜΕΡΙΒΙΟΕ. 

Μορφή/ Περιεκτικότητα: Δισκίο Σηηρ/ΤΑΒ, Θππρ/ΤΑΒ, 4πιρ/ 
ΤΑΒ και Θπιρ/ΤΑΒ. 

Δικαιούχος προϊόντος: Ν/ΕΒΙδΡΙΕΙϋ ΙΤϋ, (Β\/Ι). 

Υπεύθυνος κυκλοφορίας: \/ΕΒΙδΡΙΕΙ_0 (ΙΙΚ), ΙΤϋ. 

Η Διευθύντρια 
Α. ΚΟΥΤΣΟΥΚΗ 
-♦- 

( 11 ) 

Χορήγηση άδειας κυκλοφορίας φαρμακευτικού 
ιδιοσκευάσματος ΖΟΕΟΤΒΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 20158 και 20159/27.3.2006 αποφάσεις 
του ΕΟΦ χορηγείται, βάσει των διατάξεων του άρθρου 
3 της παραγράφου 1 της υπ’ αριθμ. Α6/9392/1991 
κοινής υπουργικής απόφασης, άδεια κυκλοφορίας στο 
φαρμακευτικό ιδιοσκεύασμα ΖΟΙΟΤΒΙΝ. 

Δραστική ουσία: δΕΒΤΒΑϋΝΕ ΗΥϋΒΟΟΗΕΟΒΙϋΕ. 

Μορφή / Περιεκτικότητα: Επικαλυμμένο με λεπτό υμένιο 
δισκίο δΟπιρ/ΤΑΒ και ΙΟΟπιρ/ΤΑΒ. 

Δικαιούχος προϊόντος: δΡΕΟΙΕΑΒ ΑΒΕΕ. 

Υπεύθυνος κυκλοφορίας: δΡΕΟΙΡΑΒ ΑΒΕΕ. 

Η Διευθύντρια 
Α. ΚΟΥΤΣΟΥΚΗ 

